turjo4nis/wikipedia-bn-dump-20250701 huggingface dataset:
হলদে বক

হলদে বক (বৈজ্ঞানিক নাম: Ixobrychus sinensis), হলদে বগলা, কেঠো বক বা কাঠবগ Ardeidae (আর্ডেইডি) গোত্র বা পরিবারের অন্তর্গত Ixobrychus (ইক্সোব্রাইকাস) গণের অন্তর্গত এক প্রজাতির হলদে-বাদামি রঙের ছোট আকারের জলচর পাখি। হলদে বকের বৈজ্ঞানিক নামের অর্থ চীনের গুল্মবাসী (গ্রিক: ixos = চিরহরিৎ পরগাছা, brukhao = গর্জন, sinai = চীনের)। প্রজাতিটি একপ্রজাতিক, অর্থাৎ এর কোন উপপ্রজাতি নেই। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে না বাড়ছে সে ব্যাপারে কোন ধারণা পাওয়া যায় নি, তবে এদের সংখ্যা একেবারে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিল ও বাদায় বাস করে। এদের গায়ের রং পরিবেশের সঙ্গে মিলেমিশে একাকার হয়ে যায় বলে সহজে নজরে আসে না। কেবল ওড়ার সময়ই চোখে পড়ে। স্থির, নিশ্চল থাকতে ব্যাপক পারদর্শী এরা। হলদে বক প্রাকৃতিক পরিবেশ রক্ষায় অত্যন্ত গুরুত্বপূর্ণ ভূমিকা রাখে। ধানের ক্ষতিকারক কীটপতঙ্গ খেয়ে কৃষকের উপকার করে। কিন্তু আবাস ধ্বংস এবং বিষাক্ত কীটনাশকের কারণে বিরল হলদে বকের সংখ্যা দিনে দিনে কমে যাচ্ছে। সারা পৃথিবীতে হলদে বকের সংখ্যা আনুমানিক এক লক্ষ থেকে দশ লক্ষ।

আকার 

হলদে বক লম্বায় ৩৬ থেকে ৩৮ সেন্টিমিটার। এদের গলা ছোট এবং ঠোঁট লম্বা। পুরুষের দেহের ওপরটা হলদে-বাদামি এবং নিচের রং হালকা হলুদ। ডানা হালকা হলুদ। ডানার মাঝের ও প্রান্তের পালকগুলো কালো। কোমর ও লেজের পালক কালচে। মাথা ও গলা খয়েরি, মাথার টুপি কালো। ঠোঁট হলুদ। পা ও পায়ের পাতা হলদে-সবুজ। মেয়ে পাখির মাথার টুপি, গলা ও বুক বাদামি রেখাযুক্ত। বাচ্চাগুলো দেখতে মায়ের মতো হলেও দেহের নিচের দিকে বাদামি রেখার পরিমাণ বেশি। পিঠের ওপরটা হলদে ফোঁটাযুক্ত।

খাদ্য 
হলদে বক সাধারণত কোনো পাতা বা উদ্ভিদের নিচে লুকিয়ে থাকা ছোট ছোট মাছ, ব্যাঙ, কীটপতঙ্গ শিকার করে খায়।

স্বভাব 

হলদে বক নলবন, ঢোলকলমি, কচুরিপানা ও জলজ উদ্ভিদপূর্ণ জলাধার, বিল, বাদা, খাল, পুকুর ও ধানখেতে বিচরণ করতে পছন্দ করে। এরা একাকী চরে বেড়ায় এবং অত্যন্ত সাবধানী ও লাজুক পাখি। সকালে ও পড়ন্ত বিকেলে বেশি তৎপর থাকে। উচ্চ স্বরে 'কেকের-কেকের' বা 'কাকাক-কাকাক' স্বরে ডাকে।

প্রজননকাল 
জুন-সেপ্টেম্বর হলদে বকের প্রজননকাল। জলাশয়ের পাশের ঘন ঝোপ, কচুরিপানা, পানিতে ঝুলে পড়া উদ্ভিদ, প্লাবিত ধানগাছ—এসবে অতি গোপনে বাসা বানায়। স্ত্রী বক চার থেকে ছয়টি ফ্যাকাশে নীলচে-সবুজ ডিম পাড়ে। মা-বাবা দুজনেই ডিমে তা দেয়। ডিম থেকে ফোটার ১৫ দিন পর ছানারা বাসা ছাড়ে।

তথ্যসূত্র

বহিঃসংযোগ 

 Oriental Bird Images , আরও আলোকচিত্র।

জলচর পাখি
এশিয়ার পাখি
বাংলাদেশের পাখি
ব্রুনাইয়ের পাখি
কম্বোডিয়ার পাখি
ভারতের পাখি
চীনের পাখি
গুয়ামের পাখি
জাপানের পাখি
দক্ষিণ কোরিয়ার পাখি
উত্তর কোরিয়ার পাখি
ইন্দোনেশিয়ার পাখি
লাওসের পাখি
মিয়ানমারের পাখি
মালয়েশিয়ার পাখি
মালদ্বীপের পাখি
পাকিস্তানের পাখি
নেপালের পাখি
উত্তর মারিয়ানা দ্বীপপুঞ্জের পাখি
ওমানের পাখি
পাপুয়া নিউ গিনির পাখি
পালাউয়ের পাখি
ফিলিপাইনের পাখি
রাশিয়ার পাখি
সিশেলেসের পাখি
সিঙ্গাপুরের পাখি
সলোমন দ্বীপপুঞ্জের পাখি
শ্রীলঙ্কার পাখি
পূর্ব তিমুরের পাখি
ভিয়েতনামের পাখি
থাইল্যান্ডের পাখি
মার্কিন যুুক্তরাষ্ট্রের পাখি
তাইওয়ানের পাখি
মাইক্রোনেশিয়া যুক্তরাজ্যের পাখি
১৭৮৯-এ বর্ণিত পাখি
দক্ষিণ-পূর্ব এশিয়ার পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
আকরকাঁটা

আকরকাঁটা (বৈজ্ঞানিক নাম: Alangium salvifolium), যা আঙ্কুরা নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত।

আকার 

আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক।

ব্যবহার 
উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি।

চিত্রশালা

তথ্যসূত্র

বহিঃসংযোগ 
 Alangium At:Index Nominum Genericorum  At: References  At: NMNH Department of Botany  At: Research and Collections At: Smithsonian National Museum of Natural History 
 Alangium  In:  Volume 1  Of:  Encyclopédie méthodique: botanique  At:  Biodiversity Heritage Library
 List of lower taxa  Alangium.pdf  Alangium  Chinese Plant Names  Alangiaceae  FOC vol. 13  Family List  Flora of China  eFloras
 Alangium At: Plant Names At: IPNI
 CRC World Dictionary of Plant Names: A-C At: Botany & Plant Science At: Life Science At: CRC Press
 Germplasm Resources Information Network: Alangium
 
 Flora of Pakistan: Alangium
 Flora of Madagascar: Alangium
 Flora of China checklist: Alangium

উদ্ভিদ
ঐতিহ্যবাহী চীনা ঔষধে উদ্ভিদ ব্যবহার
ডেল রবার্টসন

ডেল লাইময়্যান রবার্টসন (জন্ম: ১৪ জুলাই, ১৯২৩ - মৃত্যু: ২৬ ফেব্রুয়ারি, ২০১৩) একজন আমেরিকান অভিনেতা যিনি তার টেলিভিশনে চরিত্রে অভিনয় ভূমিকা জন্য পরিচিত ছিলেন।

জন্ম ও শিক্ষাজীবন 
রবার্টসন ১৯২৩ সালের ১৪ জুলাই ওকলাহোমায় জন্মগ্রহণ করেন। ওকলাহোমার সামরিক একাডেমিতে যোগ দেওয়ার আগে প্রাথমিক জীবনে তিনি একজন বক্সার ছিলেন।

কর্মজীবন

অভিনয়জীবন

উল্লেখযোগ্য কাজ

মৃত্যু
২৬ ফেব্রুয়ারি ২০১৩ মঙ্গলবার লা জল্লা, ক্যালিফোর্নিয়ার স্ক্রিপস মেমোরিয়াল হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৮৯ এবং ও এক কন্যা ও এক নাতনী ছিল।

তথ্যসূত্র

বহিঃসংযোগ 

১৯২৩-এ জন্ম
২০১৩-এ মৃত্যু
মার্কিন টেলিভিশন অভিনেতা
মার্কিন চলচ্চিত্র অভিনেতা
মার্কিন যুক্তরাষ্ট্রের সেনা কর্মকর্তা
নিউমোনিয়ায় মৃত্যু
২০শ শতাব্দীর মার্কিন অভিনেতা
মার্কিন পুরুষ মুষ্টিযোদ্ধা
ফুসফুসের ক্যান্সারে মৃত্যু
লস অ্যাঞ্জেলেসের অভিনেতা
দ্বিতীয় বিশ্বযুদ্ধের মার্কিন সেনা কর্মকর্তা
২০শ শতাব্দীর মার্কিন পুরুষ ক্রীড়াবিদ
আড় তরঙ্গ

সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার:
 আড় তরঙ্গ বা অনুপ্রস্থ তরঙ্গ
 দীঘল তরঙ্গ বা অনুদৈর্ঘ্য তরঙ্গ

যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ (Transverse wave)। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।

এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে।

সমবর্তন প্রমাণ করে আলো একটি আড়তরঙ্গ।

উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়।  সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়।

তথ্যসূত্র 

পদার্থবিজ্ঞান
সমবর্তন (তরঙ্গ)
তরঙ্গ বলবিজ্ঞান
শব্দবিজ্ঞান
তরঙ্গ
দশা (তরঙ্গ)

তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা(Phase) বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি  সমদশা সম্পন্ন।
একে গ্রিক বর্ণ ফাই () দিয়ে প্রকাশ করা হয়। দশা পার্থক্য হলো কোণের পার্থক্য

তথ্যসূত্র

পদার্থবিজ্ঞান
তরঙ্গ বলবিদ্যা
তরঙ্গ বলবিজ্ঞান
ভৌত রাশি
চিটাগং (চলচ্চিত্র)

চট্টগ্রাম () বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত।

এই ছবিটির মাধ্যমে বেদব্রত পাইন সেরা নবাগত পরিচালক হিসেবে জাতীয় চলচ্চিত্র পুরস্কার (ভারত) ২০১৩-তে ‘ইন্দিরা গান্ধী পুরস্কার’ পেয়েছেন।

কাহিনী সংক্ষেপ 
ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত।

অভিনয়শিল্পী 
 মনোজ বাজপেয়ী - মাস্টারদা সূর্য সেন
 ব্যারি জন - ম্যাজিস্ট্রেট উইলকিনসন
 হেলেন জোন্স - এমা উইলকিনসন
 দেলজাদ হিওয়ালে - তরুণ সুবোধ রায়
 বিজয় বর্মা - সুবোধ রায়
 দিব্যেন্দু ভট্টাচার্য - অম্বিকা চক্রবর্তী
 বিশাল বিজয় - গণেষ ঘোষ
 ভেগা টামোটিয়া – প্রীতিলতা ওয়াদ্দেদার
 নওয়াজুদ্দীন সিদ্দিকী – নির্মল সেন
 রাজকুমার রাও - লোকনাথ বল
 জয়দীপ আহলাওয়াত - অনন্ত সিং
 অ্যালেক্স ওনেল - ডিআইজি চার্লস জনসন
 অনুরাগ অরোরা - আহসানউল্লাহ
 সৌরসেনী মৈত্র - অপর্ণা (তরুণী)
 চৈতী ঘোষ - অপর্ণা
 পরিতোষ ষান্ড - নিলেশ রায়
 তানাজি দাসগুপ্ত - রজত সেন
 অরিন্দয় বাগচী - ভবানী লাল
 সাহেব ভট্টাচার্য - সুখেন্দু
 টিম গ্রেন্ডেজ - গভর্নর জেনারেল
 দেবীনা শেঠ - কল্পনা দত্ত

মিউজিক 
অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়।

বহিঃসংযোগ 
 
 
 চট্টগ্রাম- এক কিশোরের স্বপ্ন; আনন্দবাজার

তথ্যসূত্র 

২০১২-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
কলকাতায় ধারণকৃত চলচ্চিত্র
ভারতীয় আভঁ-গার্দ ও পরীক্ষামূলক চলচ্চিত্র
২০১০-এর দশকের আভঁ-গার্দ ও পরীক্ষামূলক চলচ্চিত্র
ভারতীয় স্বাধীনতা আন্দোলনের পটভূমিতে চলচ্চিত্র
ভারতীয় যুদ্ধ চলচ্চিত্র
২০১০-এর দশকের হিন্দি ভাষার চলচ্চিত্র
সত্য ঘটনা অবলম্বনে ভারতীয় চলচ্চিত্র
সত্য ঘটনা অবলম্বনে হিন্দি চলচ্চিত্র
২০১২-এর নাট্য চলচ্চিত্র
পর্যাবৃত্ত গতি

পর্যায়বৃত্ত গতি হলো একধরনের গতি যেটা নির্দিষ্ট সময় অন্তর নিজ অক্ষে ফিরে আসে। বৃত্তাকার, উপবৃত্তাকার, সরল রৈখিক বা আরো জটিল হতে পারে।

আমাদের হৃৎপিন্ডের স্পন্দন পর্যাবৃত্ত গতির খুবই চমকপ্রদ উদাহরণ কারণ সেটি নির্দিষ্ট সময় পর পর একইভাবে একই দিকে স্পন্দিত বা গতিশীল হয়। ঘড়ির কাটা, বৈদ্যুতিক পাখা, সাইকেলের চাকা, সূর্যকে কেন্দ্র করে পৃথিবীর একই ভাবে হ্যালির ধূমকেতুর প্রদক্ষিণ,  ইত্যাদি পর্যাবৃত্ত গতির উল্লেখযোগ্য উদাহরণ। কম্পন/স্পন্দন/ঘূর্ণন গতিও এক ধরনের পর্যাবৃত্ত গতি। তাই বলা যায় 'সব স্পন্দনগতি  পর্যাবৃত্তগতি কিন্তু সকল পর্যাবৃত্ত গতি স্পন্দনগতি নয়।
পর্যাবৃত্ত গতি সম্পন্ন কণা একটি নির্দিষ্ট বিন্দুকে নির্দিষ্ট সময় পর পর একই দিক থেকে অতিক্রম করে।
সকল স্পন্দন গতিই পর্যাবৃত্ত গতি। এছাড়াও দোলনার গতি ও স্প্রিং এর গতি পর্যাবৃত্ত গতির উদাহরণ। সকল ঘূর্ণন গতিই পর্যাবৃত্ত গতি। 

যদি সরল পথে পর্যায়বৃত্ত গতিসম্পন্ন কণার ত্বরণ একটি নির্দিষ্ট বিন্দু থেকে এর সরণের সমানুপাতিক এবং  সর্বদা ঐ বিন্দু অভিমুখী হয় তাহলে কণার ঐ গতিকে সরল ছন্দিত স্পন্দন(Simple Harmonic Oscillation) বলে।

পর্যায়বৃত্ততা (Periodicity)

নির্দিষ্ট সময় পর পর কোনো ঘটনার পুনরাবৃত্তি বা নির্দিষ্ট দূরত্ব পর পর কোনো কিছুর পুনরাবৃত্তিকে বলা হয় Periodicity বা পর্যায়বৃত্ততা।

পর্যায়বৃত্ততাকে দুই ভাগে ভাগ করা যেতে পারে। যথাঃ

➧কালিক পর্যাক্রম(Temporal Periodicity): সময়ের সাথে যখন কোনো কিছুর নিয়মিত পুনরাবৃত্তি ঘটে তখন তাকে কালিক পর্যাক্রম বা Temporal Periodicity বলে। উদাহরণস্বরূপ, দোলায়মান সরল দোলক একটি নির্দিষ্ট সময় পর পর একটি নির্দিষ্ট বিন্দুকে একই দিক থেকে অতিক্রম করে, ঘড়ির কাঁটা একটি নির্দিষ্ট সময় পর পর একই অবস্থানে ফিরে আসে, বর্ষাকাল একটি নির্দিষ্ট সময় পর পর ফিরে আসে।

➧স্থানিক পর্যাক্রম(Spatial Periodicity): স্থানের সাথে যখন কোনো কিছুর নিয়মিত পুনরাবৃত্তি ঘটে তখন তাকে স্থানিক পর্যাক্রম বা Spatial Periodicity বলে। উদাহরণস্বরূপ, কঠিন পদার্থে কেলাসের অণু, পরমাণু, বা আয়নগুলো নির্দিষ্ট  দূরত্ব পর পর পর্যায়ক্রমিকভাবে বিন্যস্ত থাকে।

পদার্থবিজ্ঞান
তরঙ্গ বলবিজ্ঞান
স্পন্দন গতি

পর্যাবৃত্ত গতি সম্পন্ন কোন বস্তুকণা যদি এর পর্যায়কালের অর্ধেক সময় একটি নির্দিষ্ট দিকে এবং বাকি অর্ধেক সময় পূর্বগতির বিপরীত দিকে চলে তবে তার সে গতিকে স্পন্দন গতি (Oscillation) বা দোলন বলা হয়। অর্থাৎ, পর্যাবৃত্ত গতিবিশিষ্ট কোনো  কণা যদি সর্বদা একটি সুনির্দিষ্ট পথ অনুসরণ করে বারবার গতির অভিমুখে এবং পুনরায় বিপরীত অভিমুখে আসা-যাওয়া করে, তাহলে সেই গতিকে স্পন্দন গতি বা দোলন বা কম্পন (Vibration) বলা হয়। সুতরাং, স্পন্দন গতিকে অগ্র পশ্চাৎ পর্যাবৃত্ত গতিও বলা যেতে পারে। দোলনের পরিচিত উদাহরণ স্বরূপ একটি দুলন্ত দোলক (Swinging Pendulum), ব্যাবর্ত দোলক (Tortional Pendulum) এবং দোলন পদার্থবিজ্ঞানে আনুমানিক জটিল মিথস্ক্রিয়া যেমন পরমাণুর মধ্যে ব্যবহার করা যেতে পারে।

সরল দোলকের গতি, কম্পনশীল সুর শলাকা, গীটারের তারের গতি ইত্যাদি স্পন্দন/কম্পন গতির উদাহরণ। এছাড়া, কঠিন বস্তুসমূহের অভ্যন্তরে পরমাণু স্পন্দিত হয়।

সাধারণভাবে বলা যায়, সকল শব্দের উদ্ভবই কোন না কোন স্পন্দন গতি থেকে হয়।

পদার্থবিজ্ঞান
ঢাকা চেম্বার অব কমার্স অ্যান্ড ইন্ডাস্ট্রি

ঢাকা চেম্বার অব কমার্স অ্যান্ড ইন্ড্রাস্ট্রি (ডিসিসিআই) ঢাকার ব্যবসায়ীদের সবচেয়ে পুরোনো ও বড় সংগঠন। এ সংগঠনের মূল উদ্দেশ্য ব্যবসার সামগ্রিক ব্যবসা উন্নয়নে কাজ করা। বর্তমানে এ সংগঠনের সদস্য প্রায় ৪ হাজার।

শুরু 
১৯৫৮ সালে কোম্পানি আইন-১৯১৩ অনুসারে ঢাকা মুসলিম চেম্বার অফ কমার্স অ্যান্ড ইন্ডাস্ট্রি (১৯৩৬) এবং ইউনাইটেড চেম্বার অফ কমার্স অ্যান্ড ইন্ডাস্ট্রি (১৯৪৭) একীভূত হয়ে ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই) গঠন করা হয়।

কার্যক্রম 
ঢাকা চেম্বার অব কমার্স অ্যান্ড ইন্ডাস্ট্রি বাংলাদেশের শিল্প ও বণিক সম্প্রদায়ের পেশাগত ও সবচেয়ে বড় সংগঠন। ব্যবসা-বাণিজ্যের প্রয়োজনে বাংলাদেশে যোগাযোগ করার প্রথম স্থান হচ্ছে ঢাকা চেম্বার অব কমার্স অ্যান্ড ইন্ডাস্ট্রি। বাংলাদেশের ব্যবসা-বাণিজ্য ও শিল্পের প্রসার এবং উন্নয়ন করা এই সংগঠনটির প্রধান কাজ। ঢাকা চেম্বার অব কমার্স অ্যান্ড ইন্ডাস্ট্রি সংক্ষেপে ডিসিসিআই স্থানীয় এবং বিদেশি শিল্পোদ্যোক্তাদের ব্যবসায় ও বিনিয়োগ সম্পর্কিত বিষয়ক সহযোগীতাসহ তাদের চাহিদা পূরণেও সহায়তা প্রদান করে থাকে। ঢাকা চেম্বার অব কমার্স অ্যান্ড ইন্ডাস্ট্রি সাধারণ, সহযোগী, বণিক গ্রুপ এবং সহ-সমিতিসহ সকল শ্রেণির সদস্যদের প্রতিনিধিত্বমূলক ১৮ পরিচালক সমন্বয়ে গঠিত একটি বোর্ড কর্তৃক পরিচালিত হয়। সংগঠনটির এক তৃতীয়াংশ পরিচালকগন প্রতি বছর অবসরে যান। পরবর্তীতে এক বছর মেয়াদের জন্য বোর্ড আবারও একজন করে সভাপতি, সিনিয়র সহ-সভাপতি এবং সহ-সভাপতি নির্বাচন করেন। সভাপতিই হলেন ঢাকা চেম্বার অব কমার্স অ্যান্ড ইন্ডাস্ট্রির প্রধান। এছাড়াও একটি স্ট্যান্ডিং কমিটি ব্যবসা সংক্রান্ত বিভিন্ন বিষয়ে পরিচালনা পর্ষদকে সহযোগিতা করে থাকে।

আরও দেখুন 
 চিটাগাং চেম্বার অব কমার্স অ্যান্ড ইন্ডাস্ট্রি
 খুলনা চেম্বার অব কমার্স অ্যান্ড ইন্ডাস্ট্রি

তথ্যসূত্র

বহিঃসংযোগ 
 ডিসিসিআই

১৯৫৮-এ প্রতিষ্ঠিত
বাংলাদেশের বাণিজ্য সভা
বাংলাদেশ ভিত্তিক ব্যবসা প্রতিষ্ঠান
ঢাকার অর্থনীতি
বাণিজ্য সভা
১৯৫৯-এ পূর্ব পাকিস্তানে প্রতিষ্ঠিত
ভার্নন ফিল্যান্ডার

ভার্নন ডেরিল ফিল্যান্ডার (; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন।

খেলোয়াড়ী জীবন 
বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে।

আন্তর্জাতিক ক্রিকেটাঙ্গনে ফিল্যান্ডের চমকপ্রদভাবে শুরু করেন। ৯ নভেম্বর, ২০১১ তারিখে অনুষ্ঠিত ১ম টেস্টে অস্ট্রেলিয়ার বিপক্ষে অভিষেক ঘটে। দ্বিতীয় ইনিংসে ৫ উইকেট নেন মাত্র ১৫ রানের বিনিময়ে। ফলে অস্ট্রেলিয়া মাত্র ৪৭ রানে অল-আউট হয় যা ১৯০২ সালের পর ছিল সর্বনিম্ন ইনিংস। ১৩.৯২ রান গড়ে ১৪ উইকেট লাভ করে ম্যান অব দ্য সিরিজ পুরস্কারে ভূষিত হন। বিশ্বের পঞ্চম খেলোয়াড় হিসেবে ক্রিকেট ইতিহাসে প্রথম তিন টেস্টেই পাঁচ উইকেট শিকারে দক্ষতা দেখান ফিল্যান্ডার। এধরনের সাফল্যের প্রেক্ষিতে ক্রিকেট সাউথ আফ্রিকার সাথে জাতীয়ভাবে চুক্তিবদ্ধ হন তিনি।

সাফল্যগাঁথা 
মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়।

অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়।

তথ্যসূত্র

আরও দেখুন 
 দক্ষিণ আফ্রিকা জাতীয় ক্রিকেট দল
 আইসিসি প্লেয়ার র‌্যাঙ্কিং
 ম্যান অব দ্য ম্যাচ
 কোচ (ক্রীড়া)

বহিঃসংযোগ 
 
 

১৯৮৫-এ জন্ম
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ওয়েস্টার্ন প্রভিন্সের ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
কেপ কোবরাজের ক্রিকেটার
ডেভনের ক্রিকেটার
মিডলসেক্সের ক্রিকেটার
সমারসেটের ক্রিকেটার
জ্যামাইকা তালাওয়াসের ক্রিকেটার
কেন্টের ক্রিকেটার
২০১৫ ক্রিকেট বিশ্বকাপের ক্রিকেটার
নটিংহ্যামশায়ারের ক্রিকেটার
সাউথ ওয়েস্টার্ন ডিস্ট্রিক্টসের ক্রিকেটার
সাসেক্সের ক্রিকেটার
কেপ টাউন ব্লিৎজের ক্রিকেটার
বেলভিল, দক্ষিণ আফ্রিকা থেকে আগত ক্রিকেটার
দক্ষিণ আফ্রিকান ক্রিকেট ধারাভাষ্যকার
দক্ষিণ আফ্রিকান ক্রিকেট কোচ
ডারবান হিটের ক্রিকেটার
নাবিল আল-আরাবি

নাবিল আল-আরাবি (Arabic: نبيل العربي) (জন্ম: ১৫ মার্চ ১৯৩৫) একজন মিশরীয় কূটনীতিক এবং আরবলীগের বর্তমান সেক্রেটারী জেনারেল। ইতিপূর্বে তিনি ২০১১ সালের মিশরীয় বিপ্লব পরবর্তী অন্তর্বর্তীকালীন ইসাম শরাফী'র সরকারে পররাষ্ট্রমন্ত্রী হিসেবে ২০১১ সালের মার্চ থেকে জুন পর্যন্ত দায়িত্ব পালন করেছেন।

প্রথম জীবন ও শিক্ষা 
আল-আরাবি ১৯৩৫ সালের ১৫ মার্চ জন্মগ্রহণ করেন। তিনি নিউইয়র্ক ইউনিভার্সিটির স্কুল অব ল' থেকে ১৯৬৯ সালে এলএল. এম. এবং ১৯৭১ সালে জে.এস.ডি. ডিগ্রী অর্জন করেন। আতিপূর্বে, ১৯৫৫ সালে কায়রো ইউনিভার্সিটি থেকে ল' ডিগ্রী অর্জন করেন।

কর্মজীবন 
আর-আরাবি কায়রোর যাকি হাসেম এন্ড পার্টনার্স-এর একজন অংশীদার, যাদের মূল কাজ হলো মধ্যস্থতা এবং মীমাংসা করা।

মিশরীয় সরকারে

জাতিসংঘে

অন্যান্য আন্তর্জাতিক কর্মকাণ্ড

২০১১ সালের মিশরী বিপ্লব এবং অন্তর্বর্তীকালীন সরকারে

আরব লীগ 
২০১১ সালের ১ মে তিনি আরব লিগের প্রধান হিসেবে আমর মুসার স্থলাভিসিক্ত হন এবং ২০১১ সারে ১ জুলাই থেকে আরব লীগের সেক্রেটারী জেনারেল হিসেবে কার্যকাল শুরু করেন।

তথ্যসূত্র

বহিঃসংযোগ 
 জীবনী : মিশরের পররাষ্ট্র মন্ত্রণালয়
 
 
 Egypt’s foreign minister on the way forward after Mubarak, Lally Weymouth, The Washington Post, 6 May 2011
 Nabil El-Arabi -- justice-based diplomacy , Dina Ezzat, Al-Ahram Weekly, 19 May 2011

জীবিত ব্যক্তি
১৯৩৫-এ জন্ম
কায়রোর ব্যক্তি
কায়রো বিশ্ববিদ্যালয়ের প্রাক্তন শিক্ষার্থী
মিশরীয় মুসলিম
দিনেশ চান্ডিমাল

লকুজ দিনেশ চান্ডিমাল (; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী দিনেশ চান্ডিমাল শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন।

বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি।

খেলোয়াড়ী জীবন 
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল।

ডিসেম্বর, ২০১১ সালে ডারবানে অনুষ্ঠিত দ্বিতীয় টেস্টে দক্ষিণ আফ্রিকার বিপক্ষে অভিষেক ঘটে। টেস্ট অভিষেকেই উভয় ইনিংসে দুইটি অর্ধ-শতক (৫৮ ও ৫৪) করেছিলেন। এরফলে দক্ষিণ আফ্রিকায় প্রথমবারের মতো টেস্ট জয়ী হতে সক্ষম হয় শ্রীলঙ্কা।

অধিনায়কত্ব 
ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন।

২০১২ সালের রানার-আপ ও ২০১৪ সালের শিরোপা বিজয়ী শ্রীলঙ্কা দলের প্রধান সদস্য ছিলেন। কিন্তু গ্রুপ পর্বে ধীরগতিতে ওভার করায় তার ওপর নিষেধাজ্ঞা প্রদান করা হয়। নিয়মিত অধিনায়কের অনুপস্থিতিজনিত কারণে প্রায়শঃই তাকে টি২০আই দলের অধিনায়কের দায়িত্ব পালন করতে হয়।

আন্তর্জাতিক সেঞ্চুরি

একদিনের আন্তর্জাতিকে সেঞ্চুরি

টেস্ট সেঞ্চুরি

তথ্যসূত্র

আরও দেখুন 
 মুশফিকুর রহিম
 অধিনায়ক (ক্রিকেট)
 টুয়েন্টি২০ আন্তর্জাতিক
 শ্রীলঙ্কা জাতীয় ক্রিকেট দল

বহিঃসংযোগ 
 
 Dinesh Chandimal's profile page on Wisden

শ্রীলঙ্কান ক্রিকেটার
জীবিত ব্যক্তি
১৯৮৯-এ জন্ম
শ্রীলঙ্কা জাতীয় ক্রিকেট দলের অধিনায়ক
শ্রীলঙ্কান উইকেট-রক্ষক
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
ওয়েয়াম্বার ক্রিকেটার
শ্রীলঙ্কা স্কুলস একাদশের ক্রিকেটার
রুহুনার ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
ওয়েয়াম্বা ইউনাইটেডের ক্রিকেটার
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
গালে গার্ডিয়ান্সের ক্রিকেটার
আনন্দ কলেজের প্রাক্তন শিক্ষার্থী
এশিয়ান গেমসে স্বর্ণপদক বিজয়ী শ্রীলঙ্কান
২০১৪ এশিয়ান গেমসের পদক বিজয়ী
শ্রীলঙ্কা আর্মি স্পোর্টস ক্লাবের ক্রিকেটার
দক্ষিণ এশীয় গেমসে রৌপ্যপদক বিজয়ী শ্রীলঙ্কান
দক্ষিণ এশীয় গেমসের ক্রিকেটে পদক বিজয়ী
উইকেট-রক্ষক
কলম্বো স্ট্রাইকার্সের ক্রিকেটার
জিলেট (ব্র্যান্ড)

জিলেট কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়।

ইতিহাস 

ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন।

আরও পড়ুন 
 "King C. Gillette, The Man and His Wonderful Shaving Device" by Russell Adams (1978), published by Little Brown & Co. of Boston, Massachusetts, U.S.

তথ্যসূত্র

বহিঃসংযোগ 
 

১৯০১-এ প্রতিষ্ঠিত কোম্পানি
মার্কিন মার্কা
বোস্টন ভিত্তিক প্রস্তুতকারক কোম্পানি
ব্যক্তিগত যত্নের মার্কা
প্রক্টর অ্যান্ড গ্যাম্বল মার্কা
রেজার মার্কা
২০০৫-এর অধিগ্রহণ ও একত্রীকরণ
কালো মানিকজোড়

কালো মানিকজোড় (বৈজ্ঞানিক নাম: Ciconia ciconia) বা কালা মানিকজোড় Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। কালো মানিকজোড়ের বৈজ্ঞানিক নামের অর্থ মানিকজোড় (লাতিন: ciconia = মানিকজোড়)। পাখিটি বাংলাদেশ, ভারত ছাড়াও এশিয়া, আফ্রিকা ও ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩১ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে বলে ধারণা করা হচ্ছে, তবে একদম বিপজ্জনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

চিত্রশালা

তথ্যসূত্র

বহিঃসংযোগ 

সাইকোনিয়া
এশিয়ার পাখি
আফ্রিকার পাখি
ইউরোপের পাখি
জলচর পাখি
পরিযায়ী পাখি
কিকোনিয়া
ইউরেশিয়ার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
লুইস বারাগান

লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।

প্রাথমিক জীবন 

বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার এসকুলা লিবরে ডি ইনজেনিয়েরস থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।

নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।

ক্যারিয়ার 
তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।

উল্লেখযোগ্য প্রজেক্ট 

তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।

তথ্যসূত্র

বহিঃসংযোগ 

Website of the Barragan Foundation
Luis Barragan's house and studio (in Spanish)

Artists Rights Society, Barragán's U.S. Copyright Representatives
Luis Barragan's work
https://www.admexico.mx/arquitectura/articulos/espacios-luis-barragan-cdmx-edo-mex/5039 

স্থাপত্য
মেক্সিকান স্থপতি
১৯০২-এ জন্ম
১৯৮৮-এ মৃত্যু